Tähtituli

Tähtituli, oikealta nimeltään Koriand'r (), on DC Comicsin kustantamissa sarjakuvissa esiintyvä kuvitteellinen hahmo ja supersankari. hahmo esiintyi ensimmäisen kerran DC Comics Presents #26 tarinassa lokakuussa 1980 ja hänet loivat Marv Wolfman ja George PérezCowsill, Alan; Irvine, Alex; Korte, Steve; Manning, Matt; Wiacek, Win; Wilson, Sven (2016). The DC Comics Encyclopedia: The Definitive Guide to the Characters of the DC Universe. DK Publishing. p. 284.

Sarjakuva
Tähtituli on Tamaran-planeetan prinsessa, keskimmäinen kolmen lapsen perheessä. Hänen vanhempi siskonsa Komand'r ei kyennyt lentämään, minkä vuoksi tytön ei katsottu sopivan kuningattaren perijäksi. Tämän johdosta Koriand'r eli Tähtituli valittiin perijäksi sisarensa sijasta. Myöhemmin siskokset lähetettiin harjoittelemaan Okaaran legendaaristen sotaherrojen luokse, jolloin katkeroitunut Komand'r pakeni ja liittoutui Citadelin kanssaGreenberger, Robert (2008). The Essential Batman Encyclopedia. Del Rey. pp. 333–334. He hyökkäsivät Komand'rin antamien tietojen perusteella Tamaraniin ja onnistuivat valloittamaan planeetan. Kuningas Myand'r kuitenkin antoi tyttärensä Koriand'rin Citadelille turvatakseen planeetan rauhan. Koriand'r joutui kestämään kuusi vuotta kidutusta, kunnes hänet ja siskonsa Komand'r vapautettiin Psionsin kokeita varten. Siskokset onnistuivat pakenemaan käyttäen kokeista saatuja voimiaan. Koriand'r pakeni maaplaneetalle, jossa hän liittyi Teinititaanit-nimiseen supersankariryhmään. Samalla Koriand'r otti nimekseen Tähtituli. Myöhemmin hän kihlautui ryhmän johtajan Robinin kanssa ja he melkein menivät keskenään naimisiin, mutta pahaksi muuttunut Raven esti heidän häänsä. Kingdom Come sarjakuvamaailmassa he saivat lapsen josta tuli supersankari Yötuli.

The New 52 sarjakuvissa (vuoden 2011 DC Universumin uudelleenkäynnistys) Tähtitulen alkuperää muutettiin siten, että hänen oma sisarensa Blackfire myi hänet orjaksi pelastaakseen Tamaranin CitadeliltaRed Hood and the Outlaws #6. DC Comics. Lisäksi hänen aluksensa, jolla Tähtituli saapui maahan oli Starfire niminen orjia kuljettava avaruuslaiva, joka laskeutui trooppiselle saarelle, jossa hän kohtasi Jason Toddin ja hoiti hänen vammojaan ja he ystävystyivät keskenäänRed Hood and the Outlaws.

Vuonna 2015 Koriand'r sai uuden soolosarjan nimeltä Starfire, jossa hän palaa maan päälle Key Westiin, Floridan kaupunkiin (ja saareen). Hän ystävystyy paikallisen sheriffin Stella Gomezin ja Atlee nimisen voimia omaavan naisen kanssa, jonka sivilisaatio asuu Maan pinnan sisällä. Numerosta 5 lähtien hän on myös ystävystynyt Stellan leskeksi jääneen veljen Solin kanssa (joka muistuttaa silmiinpistävästi Dick Graysonia), eikä näytä olevan erityisen kiinnostunut sankaruudesta.

DC Rebirthissä Tähtituli värvättiin Damian Waynen perustamaan uuteen Teinititaanit ryhmään ja myöhemmin hänet valittiin ryhmän uudeksi johtajaksiTeen Titans: Rebirth #1. Tähtituli liittyy lopulta Justice League Odyssey -ryhmään, johon kuuluvat hänen lisäksi Kyborgi, Jessica Cruz, Azrael ja Darkseid.

Hän myöhemmin vastoin tahtoaan liittyy Darkseidin puolelle, ennen kuin hänen sisarensa Blackfire näennäisesti tappaa hänet, ja uskoo, että Epoch voi herättää hänet henkiin.

Tamaranialaisena Tähtitulen fysiologia on suunniteltu absorboimaan jatkuvasti ultraviolettisäteilyä. Säteily muunnetaan sitten puhtaaksi energiaksi, jolloin hän voi lentää yliäänenopeuksilla. Tähtituli pystyy käyttämään tätä voimaa lentääkseen avaruudessa ja jopa riittävän nopeasti ylittääkseen useita aurinkokuntia minuuteissa tai sekunnissa. Tämä energia antaa hänelle myös uskomatonta yli-inhimillistä voimaa ja kestävyyttä. Tämä vahvuus yhdistettynä hänen taistelutaitoihinsa antoi hänelle mahdollisuuden kukistaa voimakkaan Donna Troyn puhtaasti käsitaistelussaWinick, Judd (2005). Outsiders #25 Part 4. Los Angeles, CA: DC COMICS. p. 25. Psionsin hänelle tehtyjen kokeiden jälkeen Tähtituli sai kyvyn vapauttaa imeytyneen energiansa uskomattoman voimakkaiksi räjähdyksiksi, joita kutsutaan "tähtisalamoiksi".

Muissa medioissa
Animaatio
Tähtituli esiintyy animaatiosarjoissa Teen Titans, Teen Titans Go! ja DC Super Hero Girls, joissa häntä ääninäyttelee Hynden Walch.
Tähtituli esiintyy animaatioelokuvissa Justice League vs. Teen Titans, Teen Titans: The Judas Contract ja Batman: Bad Blood, joissa häntä ääninäyttelee Kari Wahlgren.
Tähtituli esiintyy animaatioelokuvassa Superman/Batman: Public Enemies, jossa häntä ääninäyttelee Jennifer Hale.
Tähtituli esiintyy animaatioelokuvissa DC Super Hero Girls: Hero of the Year, DC Super Hero Girls: Intergalactic Games ja Lego DC Comics Super Heroes: Justice League: Gotham City Breakout, joissa häntä ääninäyttelee Hynden Walch.
Tähtituli esiintyy animaatioelokuvassa Justice League Dark: Apokolips War, jossa Darkseid muutti hänet kyborgiksi ja teki hänestä Female Furies ryhmän jäsenen.
Tähtituli esiintyy animaatioelokuvissa Teen Titans: Trouble in Tokyo, Teen Titans Go! To the Movies, Teen Titans Go! vs. Teen Titans ja Teen Titans Go! & DC Super Hero Girls: Mayhem in the Multiverse, joissa häntä ääninäyttelee Hynden Walch.

Televisiossa
Tähtituli esiintyy vuoden 2018 Titans televisiosarjassa, jossa häntä esittää Anna Diop. Tämä versio lähetettiin Maahan tappamaan Rachel Roth, jotta tämä ei pääse vapauttamaan Trigonia, mutta hän menetti muistonsa auto-onnettomuuden jälkeen. Tässä tilassa hän yhdistää voimansa Dick Graysonin ja Petopojan kanssa suojellakseen Rothia. Huolimatta siitä, että Tähtituli sai lopulta muistonsa takaisin, hän päättää pysyä maan päällä Titansin jäsenenä ja auttaa Rothia hallitsemaan voimiaan.

Videopelit
Tähtituli esiintyy pelattavana hahmona vuoden 2005 ja 2006 Teen Titans -videopeleissä, joissa häntä ääninäyttelee Hynden Walch.
Tähtituli esiintyy vuonna 2011 DC Universe Online -pelissä, jossa se ei ole pelattavana hahmona. Häntä ääninäytteli pelissä Adrienne Mishler.
Tähtituli esiintyy ladattavana bonushahmona Injustice 2 -pelissä, jossa häntä ääninäyttelee Kari Wahlgren.
Tähtituli esiintyy ladattavana bonushahmona Lego Batman 3: Beyond Gotham -pelissä.
Tähtituli esiintyy ladattavana bonushahmona Scribblenauts Unmasked: A DC Comics Adventure -pelissä.
Tähtituli esiintyy pelattavana hahmona Lego DC Super-Villains -pelissä, jossa häntä ääninäyttelee Kari Wahlgren.
Tähtituli esiintyy pelattavana hahmona Lego Dimensions -pelissä, jossa häntä ääninäyttelee Hynden Walch.

Lähteet

Luokka:DC-universumin supersankarit
Luokka:DC-universumin avaruusolennot
Luokka:Teinititaanit
Luokka:Kuvitteelliset prinsessat
Luokka:Kuvitteelliset mallit